
Să-i izolâm. 

Aţi înţeles pe cine. 

Să izolăm dintre noi pe toți câţi se 
fac nevrednici de dragostea şi încrederea 
noastră frăţească. Să-i izolăm pe toţi 
aceea, cari prin purtarea faţă de cona- 
ţionalii lor, dau de bănuit. Şi fără nici 
o cruţare să-i izgonim dintre noi, ca pe 
nește nenorociţi, atingi de boala pecin- 
ginei. lar opera trebue să înceapă de 
timpuriu, până ce boala nu a luato în- 
tindere prea mare pe corpul sănătos al 
neamului și până ce nu ameninţă orga- 
nismul în temeliile vieţii lui. 

Şi sunt mulţi acești vlăstari bolnavi 
ai codrului românesc. Vremuri grele fac 
multe stricăciuni prin cele mai sănă- 
toase păduri. Sunt mulţi acei ce nu re- 
zistă posturilor şi se pleacă umiliţi în 
bătaia vântului. 

Noi am dat alarmă în diferite rân- 
duri. Am arătat cu degetul pe unul și 
pe altul, zicând: iată aceștia sunt negri, 
de ei să vă feriţi. Cu oroare am sem- 
nalat creşterea numărului lor şi cu scârbă 
am urmărit rătăcirea pe rând a atâtor 
oi ameţite. lar de curând am dovedit 
pe faţă care e rostul acestor felonii: gu- 
vernul unguresc a ajuns la convingerea, 
că nu mai poate să-și menţină supre- 
maţia de veacuri, decât prin coruperea 
atâtor suflete străine de dânsul, câte îi 
trebue pentru serviciul lui. 

Ce să facem oare în tața acestei 
crize morale prin care trecem? Să 
plângem pe cei ce, ispitiţi de perspec- 
tivele carierei și de ademenirile banului, 
își vând numele și sufletul? Să căutăm 
a-i reține pe cei ce cu uşurinţă și ne- 
bunie se pun la dispoziţia adversarului 
şi se fac unelte în mânile lui, căutând 
să contribue la destrămarea rândurilor 
noastre? Să ne supărăm pe acele minţi 
tulburi, pe acele caractere de femei că- 
zute, cari neputând face deosebire între 
bine și rău și neavând nici o urmă de 
mândrie în piept, se coboară pe treapta 
cea mai de jos a datoriilor lor naţionale? 

Nici una, nici alta. 

Deși mai sporadice, cazuri de aceste 
am mai văzut noi. Un neam fără ele- 
mente inconștiente nu există. Dar ceeace 
trebue neapărat să facem este înainte 
de toate izolarea lor, pentruca această 
contagiune să nu progreseze. lar teama 
de progresare există pe deplin, căci gu- 
vernele odată convinse că prin corupțiune 
ne pot domină, ele pot ușor să-și con- 
tinue opera. Dacă ele vor pătrunde în 
toată țesătura vieţii noastre, dacă după 
prelaţii bisericei, — cari în mare parte 
sunt pe deplin supuși voinței guvernelor 
— vor reuși să-și supună şi pe alți frun- 
taşi; dacă vor porni să ademenescă pe 
cei mai buni ai noștri și să împăneze 
autoritățile statului cu slujbași români; 








„dacă la tot felul de posturi de inspectori 


şcolari vor chemă suflete slabe de pro- 
fesori seminariali, — atunci liniștea dintre 
noi s'a dus pentru totdeauna şi începe 
epoca tristă a decadenţei. Căci atunci ne 
aşteaptă soarta Bucovinei! Numai pe 
calea aceasta a guvernamentalizărei di- 
feriţilor conducători politiei, numai prin 
multele slujbe de stat și decoraţiuni, 
adecă prin multele avantagii individuale 
a ajuns Bucovina în halul de astăzi, în 
desorganizarea și indiferența culpabilă 
de-acum. Și soarta lor neașteaptă, soarta 
acelui baron Wasilco, care răspundeă 
Regelui Carol, că nu știe româneşte. 


Să-i izolăm deci fără cruţare şi îna- 
inte de a fi târziu. In presă, în socie- 
tate, în familie sau la întruniri să ne 
manifestăm pe faţă vrăjmăşia noastră şi 
să-i tratăm cu disprețul cuvenit unor ne- 
mernici transfug. 

Dacă-i vre-o faţă bisericească, să-i 
luminăm credincioşii; de-i vre-un bărbat 
politie, să-l facem de râs înaintea mul- 
țimei; dacă sunt alți păcătoşi, să-i pri- 
gonim până într'a șaptea spiță, — căci 
nici o pedeapsă nu este neîngăduită pe 
seama acestor ucigători de neam şi de 
lege. Dela străbunii noștri avem un pa- 
trimoniu: să lăsăm urmașilor noștri o 
neștirbită mândrie de neam! Iar aceasta 
nu se poate altfel în grelele vremuri de 
astăzi, decât printr'o nemiloasă crucifi- 
care a tuturor viermănoșilor. 


Ghedeoni noui... Avem să înregistrăm un 
caz dureros de lipsă de solidaritate şi simţ pentru 
interesele poporului românesc, — peste care nu 
putem trece în tăcere. Incepe să se ivească acum 
şi pe alte terene decât cel politie — speța Ghe- 
deonilor cari nu caută decât menajarea intere- 
selor lor egoiste. 

Cunoaşte lumea românească întreagă cau- 
zele şi motivele cari i-au determinat pe membri 
români din direcţiunea băncii de asigurare „Tran- 
silvania* să-şi dea dimisia. „Confraţii“ noştri saşi, 
uitând că această bancă e susținută în rândul 
întâi de români, — au început să ne nesocotească 
în conducerea băncii. După dimisionarea mem- 
brilor români, opinia noastră publică şi pressa 
noastră s'a solidarizat cu ei şi a cerut cu stă- 
ruinţă dela toţi românii de bine să nu mai pri- 
miască locuri în direcţia unui institut care neso- 
coteşte interesele majorităţii clientelei, să nu mai 
primească locuri pentru a nu împrumută ei pro- 
cedeurile ileale ale „confraţilor* saşi, aparențele 
unei echităţi severe. 

Și cu toate aceste s'au găsit patru români 
sibiiani cari să primească a face parte din direcţia 
băncii „Transilvania“. Toţi patru sunt pensionari: 
Iuliu Bardossy, insp. şcolar, A. Oniţiu, jud. de trib., 
I. Poplăceanu, colonel şi N. Măneguţiu, fost pro- 


topop... 

Și ştiţi care a fost prima acțiune a nouei di- 
recțiuni complectate? Destituirea unui funcționar 
român al agenturei din Arad. In ziua de 9 Octom- 
vrie, d-l loan Simu, comptabilul agenturii princi- 
pale din Arad, a fost încunoştiințat prin secretarul 
agenturii că din ordinul direcțiunii centrale îl de- 
misionează. Motivul e că d-l Ion Simu a scris 
în numărul 38 al «Țării noastre» un articol 
în care, în mod obiectiv, a îndrăznit să stă- 
ruie pe lângă interesele clientelei româneşti.. 











E E IE OP EEE 0 IFA 


La nesocotirea aceasta atât de izbitoare a 
celor mai elementare noţiuni de solidaritate na- 
țională, — noi nu putem să răspundem decât 
prin o măsură preventivă: — boicotul. 

o 


Andrâssy şi proiectul reformei electorale. 
La câteva zile după declaraţiile categorice ale 
fostului ministru de interne Kristóffy, carea do- 
vedit perfidia şi felonia guvernului coaliţionist, 
— un alt fost ministru contele Khuen-Héderváry, 
odinioară ban al Croaţiei, mai apoi ministru-pre- 
şedinte al Ungariei, — s'a declarat şi el im- 
potriva votului plural... 

„Dacă stau și privese proiectul contelui 
Andrássy, — folosindu-mă de tablourile publi- 
cate de „Népszava“, a căror autenticitate a fost 
confirmată în mod oficial — trebue să constat, 
că acest proiect e o adevărată caricatură a votului 
universal. Are dreptate d-l Andrăssy când afirmă 
că votul plural e numai o reformă de transiţie. 
Intrebarea e, însă, că o reformă de transiţie în 
ce direcţie? Eu cred că e o transiție în direcție 
retrogadă, fiindcă creiază privilegii şi împarte ce- 
tăţenii în clase. In ce priveşte chestia întrucât 
corespunde proiectul d-lui Andrăssy pactului, — 
nu mă pot declară. Tot ce ştiu e că fara cere 
un vot universal cinstit !*. 

Declaraţiile aceste apărute, în formă de 
interview, în coloanele ziarului „Pester Lloyd“ 
şi menite pentru străinătate, nu sunt nici cât de 
puţin proprii să întăriască situaţia contelui An- 
drâssy. Faptul neobişnuit la noi că doi foşti mi- 
niştri, fără a mai face politică activă, iau în mod 
atât de categorie poziţie împotriva unui proiect 
al unui ministru activ, — e o nouă dovadă că 
nu e încă vorba de un proiect ce are sancţiunea 
prealabilă a suveranului, — lucru care în cercu- 
rile politice se ştie şi se afirmă cu multă pozi- 
tivitate, 

Situaţia guvernului coaliționist şi în special 
poziția contelui Andrássy a ajuns deficilă tocmai 
în urma acestui refuz al suveranului de a-i sanc- 
tionà proiectul. E vorba chiar ca miniştri An- 
drâssy şi Kossuth să-i adreseze monarhului un 
memoriu iscălit de toţi membri partidului, soli- 
citând „în interesul supremaţiei naţiunii maghiare 
credincioase* — clauzula sancţionării prealabile. 
Aşteptările celor doi fii mici ai unor părinţi mari 
nu s'au împlinit însă. Nici chiar membri pro- 
priilor partide nu aprobă votul plural, iar din 
țară zi de zi îi sosesc guvernului veşti îngrijo- 
rătoare: cetăţenii toţi, fără deosebire de naţio: 
nalitate, încep să înţeleagă rostul distrugător al 
votului plural şi cer un vot universal cinstit şi 
nefalșificat ! 

Contele Andrássy, în vremile din urmă, a 
căutat să-şi corige şi modifice proiectul, dându-i 
aparenţe mai severe de reformă liberală. Incer- 
cările lui, însă, nu pot să ducă la ţintă. Guvernul 
coaliţiei trebue să întroducă reforma electorală 
la care s'a angajat prin pact, — sau să facă loc 
altui guvern care să o realizeze. Şi toate pre- 
semnele ne fac să prevedem cazul acesta din 
urmă: guvernul coaliţionist va trebui să se 
retragă. 

Şi timpul acesta e mai aproape decât sar 
crede. 


© BCUCIuj 

Catedra de literatură română. 


E vorba ca la universitatea din Bu- 
dapesta să se declare iarăş vacantă ca- 
tedra de limba şi literatura română. Bă- 
trânul om de paie al lui Bánffy, d-l Ioan 
Ciocan, fost director al liceului din Nă- 
săud, se retrage dela locul unde n'a 
ajuns prin vre-un merit literar și pe care-l 
ocupă fără nici o pricepere. Guvernul 
ajunge iarăş în poziţia de a-și pricopsi 
vre-o unealtă credincioasă. 

Pentru vieaţa noastră culturală che- 
stiunea este mult mai importantă decum 
war crede. O catedră de literatură ro- 
mână pentru noi ar puteă aveă în îm- 
prejurări normale un rol precumpănitor. 
Excluşi cu totul dela alte catedre, — cu 
toate că în baza numărului nostru în 
raport cu Maghiarii am aveă dreptul la 
o întreagă universitate proprie — nu 
ne-a rămas nici o altă putință de-a ne 
afirmă, ca Români, în învățământul su- 
perior, decât prin această catedră. Prin 
ea numai ne punem în legătură cu tre- 
cutul nostru literar şi prin ea numai se 
dobândesc de cătră studenţii noştri uni- 
versitari pregătirea şi îndreptăţirea pentru 
cariera de profesori. Dacă deci acela 
care ocupă catedra va aveă calităţi înalte 
de om de știință și de litere, dacă el va 
fi un filolog consumat și va aveă cuve- 
nitul foc sacru pentru comoara de artă 
și de simțire ce este în literatura noa- 
stră, desigur că va fi de mare folos 
pentru generaţiile silite de împrejurări 
a-și face educaţie oficială la universită- 
ţile maghiare. 

Durere însă, că până astăzi catedra 
aceasta n'a avut încă un titular a cărui 
activitate să se fi resimţit adânc în miş- 
carea noastră culturală. De Cluj nu mai 
vorbim, căci profesorul Moldovan Gergely 
este o pată prea cunoscută, ca să ne 
mai ocupăm de dânsul. Dar nici catedra 
din Budapesta nu şi-a dat roadele ei. 
Regretatul academician și om politie 
Alexandru Roman, a tost fără îndoială 
un om înzestrat, dar cine nu știe că 
partea cea mai tare a lui eră cea sen- 











timentală, ca la toţi fruntaşii noştri din 
vechea generaţie. Ştiinţa lui nu eră la 
nivelul modern şi elevii lui rămâneau cu 
cunoștințe în multe privinţe înapoiate, 
deși învățau cel puţin a fi înflăcăraţi 
Români. La d-l Ciocan însă nivelul literar 
şi ştiinţific al catedrei căzu cu totul, iar 
cât pentru cel naţional, acela nici n'a 
existat, acest guvernamental profesor 
fiind o figură întru toate ștearsă. 

Ce-o fi în viitor, nu putem şti. Se 
vorbeşte de mai mulţi candidaţi, printre 
cari unii sunt foarte aproape de guvern 
şi i-au făcut servicii reale. Printre aceștia 
sunt d-nii Dr. Alecsici şi Dr. Siegescu, 
amândoi crescuţi cu burse românești, 
trecuţi apoi în serviciul statului, unde 
sunt întrebuințaţi ca instrumente de 
control şi de atac împotriva noastră. 
Important pentru chestiunea ce ne preo- 
cupă este însă că nici unul din cei doi 
candidaţi nu au însușirile potrivite cu o 
catedră universitară. Activitatea lui Ale- 
xici e superficială și în special „Istoria 
literaturei române“ scrisă de el, e plină 
de cele mai grosolane greșeli, iar cât 
pentru d-l Siegescu, d-sa na fost luat 
în serios de nimeni pentru puţinele-i în- 
cercări de gramatică. Dela Ciocan la 
aceștia doi nu ar fi un progres, ci o 
cădere din lac în fântână. In ceeace 
privește sentimentele lor naţionale, nu- 
mirea lor de cătră guvern sau impu- 
nerea lor prin vre-o presiune asupra cor- 
pului didactic, ar fi dea-dreptul o sfidare 
la adresa noastră, căci pentru a doua 
oară ni-sar dă să vedem răsplătită, prin 
catedre universitare, opera de transfugi. 

Prin liceele noastre, prin seminarii 
şi aiurea, avem noi destui Români cu 
carte serioasă, cari ar puteă să ocupe 
cu demnitate acea catedră. Oameni ca 
Bârsan, Oniţiu, Dr. Branişte, Dr. Iosif 
Popovici, Enea Hodoș și chiar Dr. Ioan 
Raţiu şi Sulică sunt forțe cu totul su- 
perioare candidaţilor guvernamentali. 

Este datoria deputaţilor români să 
ia cunoștință de toate aceste și să caute 
a informà şi pe ministrul de culte la 
timp, înainte de a săvârși o nouă in- 
famie. — 








Tulburările din Balcani. 


Frământările cari au sbuciumat ani de-a 
rândul ţările balcanice, în loc să se potolească, 
au luat în timpul din urmă proporţii mai mari, 
şi azi sunt pe cale de-a pregăti evenimente cari 
pot aduce o premenire radicală în vieaţa politică 
a statelor din această peninsulă mult încercată. 
Inaugurarea vieţii constituţionale în 'Turcia me- 
nită să curme slăbiciunile „omului bolnav“ şi să 
introducă în imperiul otoman condițiile de exi- 
stenţă şi propăşire ale statelor occidentale, a dat 
prilejul unei serii de schimbări și primeniri. Fiind 
preocupată de chestiunile interne în această pe- 
rioadă de transiţie dela un sistem tradiţional de 
guvernământ la o constituţie care îşi așteaptă 
adaptarea la nişte împrejurări cu totul spe- 
cifice, — Turcia a scăpat din mână frânele puterii 
cu care susținea nealterat echilibrul în Balcani. 

Rezultatul imediat al acestor împrejurări au 
fost două acte de mare importanţă istorică: pro- 
clamarea independenţei principatului bulgar declarat 
de regat şi anexarea provinciilor Bosnia şi Herte- 
govina la monarhia Austro-ungară. Amândouă 
aceste evenimente sunt oarecum un rezultat firesc 
al întâmplărilor politice mai recente şi sunt în 
măsură de-a surprinde numai prin graba cu care 
s'au înscenat. Independenţa Bulgariei e un fapt 
pregătit de străduinţa politică a celor din urmă 
trei decenii. După infrângerea imperiului ture în 
răsboiul din 1877—8 în principatul bulgar s'a in- 
ceput o puternică și febrilă activitate de conso- 
lidare a acestei ţări. Ani de-arândul s'a desfă- 
şurat munca de regenerare a poporului bulgar: 
s'a inaugurat o mulţime de instituţiuni menite a 
ridică nivelul cultural al mulţimii. Sub influinţa 
unui spirit sănătos democratie s'au înfiinţat nu- 
meroasele şcoli poporale cu cari se poate mândri 
Bulgaria de azi şi cari au întrodus cu încetul in 
sufletul ţărănimii pe lângă alte binefaceri ale cul- 
turii şi o puternică conştiinţă naţională. Vieaţa 
economică a ţării încă s'a desvoltat în condiţii 
prielnice de propăşire, In lipsa unei tagme ari- 
stocratice care ar fi putut alimentă lupta de clasă, 
acest popor de ţărani şi-a putut asigură o uni- 
formitate în condiţiile existenţii materiale şi prin 
aceasta toate garanţele unei păşiri solidare. Din 
aceste puternice forţe vitale s'au închegat aşeză- 
minte cari au consolidat tot mai mult vieata in- 
ternă a ţării şi ca un corolar al unor relaţii po-. 

Cântec din Macedonia. 


Golo, pe vârf de munte e un izvor senin, 
Acolo turturele în orce seară vin.. 


Și vin, și vin stinghere din cerul depărtat 
Să soarbă din uitarea izvorului curat. . 


Acolo vin cerboaice cu ochii plini de dor 
Și bed, să-și uite soțul ucis de vânător. 


Mioarele se urcă pe munte sus, să bea 
Și-și uită mielușelul răpus de-o mână rea.. 


_Şi fluturii se 'nalță când florile se duc, 
Acolo-și uită jalea stingherul pui de cuc. 


Am fost și eu acolo... Izvorul l-am secat 
Ga să te uit pe tine, — dar tot nu te-am uitat! 
Victor Eftimiu. 


Două surori. 


Eram la Buşteni! 

Tânăr, voios, dornic de vieaţă, mi se păreă 
că toată lumea e a mea. Imi trecusem cu bine 
anul întâi la universitate și tata eră nespus de 
mulţă mit. 

— Bine, băete, ai pornit bine, fereşte-te 
de ispite, tu şti că cea mai mare mulţămire su- 





fletească e aceea a datoriei îndeplinite. Ai să 
mergi și tu cu noi la Buşteni să mai răsuflăm 
o leacă; la moşie am destulă încredere în Co- 
stache. 

Şi am plecat. Nu mai fusesem niciodată în 
Bușteni.. Ştiam bine că-i frumos, dar atâta mă- 
reţie nu putuse incăpeă în închipuirea mea. Când 
m'am sculat în cea dintâi dimineaţă mi-se păreă 
că mă răcoresc întrun izvor dătâtor de vieaţă. 
Verdele tare al pajiștilor, al grădinelor, Prahova 
de vale albastră de limpede, sfărâmându-se de 
pietrii, aerul tare al dimineţii, văzduhul străveziu 
şi mai pre sus de toate uriașul Caraiman ce-și 
svârleă în sus stâncile lui vinete de vremuri, 
m'au ameţit pe mine, omul ce veneam din ză- 
duful Bucureştilor, din înăbușeala sălei de curs, 
şi a camerei mele de cetit, pe mine celce ani de 
zile bătusem stradele strâmte, care mă lăsau să 
văd numai deasupră-mi un petec de cer, cari 
mă ţineau parcă legat într'o temniţă, cari mă 
înăbuşeau. 

Am răsuflat odată adânc, parcă să nu mă 
mai satur, am alergat și m'am spălat la izvor, 
desbrăcat până ?'n brâu și apoi până la prânz am 
hoinărit pe unde m'au purtat ochii. 

Simţiam în mine o putere să răstorn munţii. 
Când m'am intors la prânz venisem cântând și 
strigând. Nici la masă nu m'am potolit. Pe mama 
eră cât peaci s'o scot din fire. Mi-a spus: „Ce-i, 
George, ești nebun 2% 





Și într'un fel eram nebun. Făceam planuri 
cum să petrec vremea cât trebuiă să rămânem. 
Mă gândeam cu o nerăbdare aproape copilărească 
cum am să mă urc pe jos până în vârful Omului 
şi Caraimanului, mă gândeam cum o să străbat 
pădurile, mă gândeam la smeura și la florile pe 
cari eu însumi aveam să le culeg, mă gândeam 
că am să cunosc fete şi băeţi de seama mea, 
mă gândeam la o excursie în ceata mare, câlări 
până la Ialomicioara, la petrecerile ce trebuiă 
să aibă loc, la pădurea de brad, la Prahova în 
care aveam să mă scald... şi am sărit de pe 
scaun și am frământat o clipă podeala cu picioa- 
rele şi am chiotit odată de-am făcut pe mama 
să-mi zică: „Doamne, George, nu ţi-e de-a bună“. 


'Mi-adusesem cărţi și mă gândeam cum o 
să înțeleg şi cum o să simt trântit în fân, în 
miros de pajişte, cu capul în umbra unei tufe 
de alun — mă duceam apoi cu mintea la ce-am 
să fac pe urmă la moșie, la cum am să fiu eu 
anul viitor la universitate, mă desbrăcam de gre- 
şelele ce făcusem, mă vedeam tare, premenit, 
luptător senin, deschizând largi braţele vieţii, pe 
cari deabiă acum o vedeam în nemăsurata ei 
frumuseţe. | 

Dar se vede că nu mi-a fost de-a bună. 

A doua zi după amiază: Hai să facem vi- 
zită proprietarului. Vizita aceea a fost: începutul 
chinului meu. 

litice interne bine orânâuite s'a putut înfiinţă o 
armată cu organizare temeinică şi ce e mai im- 
portant cu fondul moral sănătos al unor soldaţi 
conştienţi de aspiraţiile legitime ale poporului lor. 
In astfel de împrejurări e firesc că forţa de ex- 
pansiune a acestui popor viguros nu mai puteă 
rămâne încă multă vreme încătuşată în obezile 
slăbite ale suzeranității turceşti. La cel dintâi 
prilej când Turcia eră stăvilită in puterea ei de 
unele preocupări interne, a izbucnit dorul de li- 
bertate al poporului bulgar. După pregătirea pru- 
dentă a diplomaţiei marilor puteri, s'a întrupat 
. cu cea mai desăvârşită demnitate grandioasă ma- 
nifestaţie a naţiunii bulgare care şi-a proclamat 
independenţa. In faţa acestui fapt împlinit echi- 
- librul internaţional n'a suferit sguduiri deosebite. 
Turcia, imperiul obișnuit cu atâtea decepţii, n'a 
mai tresărit cu vechea demnitate când în locul 
de mari amintiri istorice, în Târnova strălucirii 
de odinioară a ţarului bulgar, s'a reluat firul de 
continuitate al aspirațiilor politice îngropate de 
mult. Afară de Anglia, care îşi are interesele ei 
de-a susţinea echilibrul imperiului otoman, cele- 
lalte puteri observă o atitudine prea puţin ostilă 
şi astfel e mai mult ca probabilă recunoaşterea 
suveranităţii regatului bulgar în apropiatul con- 
gres al marilor puteri solicitat de Turci, pentru 
susținerea echilibrului politie stabilit în tratatul 
dela Berlin. 

In legătură directă cu acest eveniment s'a 
declarat şi anexarea provinciilor ocupate la corpul 
monarhiei noastre. Statul care a fost mai dureros 
atins prin această nouă stare de lucruri e Serbia. 
Decât maturitatea politică a poporului sârb încă 
n'a ajuns la acel grad de-a constitui un factor 
serios din această ţărişoară trecută prin atâtea 
sbuciumări interne. Astfel toate protestele îns- 
cenate și pe cale diplomatică şi mai ales prin 
presa sârbă şi prin sgomotoasele manifestații de 
stradă din Belgrad, au mai mult aparenţa unor 
răsboiri de operată. Căci ce obstacole serioase 
ar puteă cpune acest mic popor, frământat de 
atâtea patimi, stângenit în calea progresului cul- 
tural şi cu'o armată slab organizată puternicei 
forțe militare, a monarhiei nostre? Atitudinea 
umilitoare a ministrului Aerenthal faţă de Sarbi 
îşi va aveă probabil roadele sale şi chiotul răs- 
boinie care răsună acum pe stradele Belgradului 
probabil va conteni. Marile puteri nu vor lipsi de 
recunoașterea lor acest act politic şi astfel mo- 
narhia noastră şi casa habsburgică prin cunos- 

cuta lor abilitate diplomatică au izbutit să-și mă- 
rească teritorul și să câștige un nou izvor de fa- 
voruri economice. 


In legătură cu aceste evenimente au mai 
ieşit la iveală şi alte îndemnuri. S'a proclamat 
alipirea insulei Creta la Grecia şi se vorbeşte 
chiar de proclamarea independenţei în Albania. 
In orice caz, nu eimposibil ca din actualele frâ- 
mântări să rezulte o puternică sguduire a echili- 
brului politie din Balcani şi cine ştie dacă nu 
stăm chiar în faţa uneia din marile premeniri pe 
cari din vreme în vreme le cere dorul de mărire 
şi alte indemnuri ale omenirii fără repaos?... 


CRONICĂ ȘTIINȚIFICĂ. 


Un fenomen al naturii. In cantonul Elvetian 
du Volais este lacul „Moryelen“* situat la 2300 
metri deasupra mării. Albia acestui lac este 900 
de metri lungime, 300 lăţime şi 40 adâncime. 

Moryelen este înconjurat de stânci înalte şi 
de ghețarul Aletofe. Acest lac dispare în chip 
periodic în fiecare 6—7 ani, rămânând albia cu 
desăvârșire goală. Albia a rămas goală în 1878 
în 1844 şi 1889. Dar în 1889 pe neașteptate după 
un an abia, albia lacului a secat. Când are loc 
acest fenomen atunci o cantitate de apă de 
aproape 10 milioane litri în 2—3 zile îşi face 
loc de trece în „Aletsch“, se scurge şi dispare 
cu un sgomot înspăimântător, ca să se reverse 
pe câmpiile fluviului Rhon. Bolovanii de ghiaţă 
care plutesc rămân pe pământ ca un semn că 
a fost apă. Dacă albia s'ar goli într'o singură zi, 
s'ar revărsă 
peste maluri inundând satele. 

o 

Transformarea lemnului în hârtie. Pentru 
un pom care stă încă în pădure trebuesc dintâi 
trei ceasuri, pentru tăiatul şi încărcarea lui pe 
o barcă. lar pentru transformarea în massă de 
hârtie trebuesc 12 ceasuri. Prefacerea substanţei 
în hârtie 5 ceasuri. Transportul hârtiei dela fa- 
brică la tipografie durează un ceas şi douăzeci 
minute. Udatul hârtiei 30 minute. Tăiatul a o 
mie de foi 40 minute. Socotind la un loc cea- 
surile şi minutele, vedem că putem să facemun 
pom în jurnale în 22 ceasuri. 

o 

Cură americană. Un medic american zice 

că stomacul trebue tratat ca şi un cal sălbatic, 

Brazilienii sar în spinarea calului şi aleargă 
cu dânsul pânăce calul recunoaşte puterea că- 
lăreţului. Stomacul trebue revoltat cu mâncări 
absurde. 

La inceput toţi cari au făcut această cură, 
au simţit timp de două săptămâni durerile cele 
mai groaznice. Şi se păreau că şoareci urmăriţi 
de pisice au năvălit în intestinele lor. Dar după 
patru săptămâni cura fiind terminată, bolnavul 
fù vindecat pe deplin. 

Mâncările ce mănâncă bolnavul la început 
sunt: 

Primăvara: Supă de lapte, cu salată de 
castraveți şi prune uscate. 

A doua masă: Scrumbie marinată cu smân- 
tână dulce şi biftec cu dulceaţă de trandafiri. 
Prânzul: Supă de raci cu ridichi şi castraveți 
acri, șalău fript în unt de recină, fleică prepa- 
rată cu zăhar şi scorţişoară. Turtă de ciocolată 
cu măsline și brănză şi sirop de vanilie. Cina: 
Cartofi cu smeură. Piftele cu unt de migdale. 
Tot să mănânci şi să nu mai uiţi! 


Socialiştii şi guvernul. 

Capitala noastră e într'o necurmată fierbere. 
Tablourile statistice despre reforma electorală 
aşa cum o contemplează ministrul Andrássy au 
trebuit să trezească elementele amenințate cu 
distrugere totală la cea mai îndârjită rezistenţă, 
Strada, mult temuta stradă a Budapestei, s'a pus 
în mișcare. 

Partidul social democrat, care numără printre 
membri săi nenumărate zeci de mii de elemente 
muncitoare amenințate să rămână și pe viitor 
despuiate de-un drept ce li se cuvine in urma 
serviciilor mari ce le aduc ţării, — a pornit o 
luptă violentă împotriva guvernului, Zi de zi ţine 
mari adunări de protestare, le deschide ochii și 
celor mai puţin înţelegători asupra primejăiilor 
ce involvă pentru ţara întreagă proiectul lui An- 
drâssy şi face apel la toţi cetăţenii ţării să com- 
bată proiectul fără preget. Şi rezistenţa aceasta 
nu s'a mărginit numai la frazele obișnuite de pro- 
testare teoretică: pe stradele capitalei au răsunat 
împuşcături şi a curs sânge! Muncitorimea, apă- 
rându-şi drepturile, s'a ciocnit cu poliţia coman- 
dată „să susţină ordinea publică“ — şi rezultatul 
a fost: mai mulţi răniţi de gloanţe, muncitori și 
poliţişti, şi un şir nesfârşit de arestări. 








In salon erau mai mulţi. Trebue să fi făcut 
ce se face în astfel de împrejurări. Nu-mi aduc 
aminte. Ochii mei şi gândurile mele n'au văzut 
decât pe cele două fete. Am simţit că mi-se 
tulbură fața şi mi-a fost năcaz că n'am mai fost 
stăpânul desăvârşit pe mine şi pe mişcările mele. 
Păreau de aceiaș vârstă: una eră parcă ceva 
mai palidă, mai potolită, ochii mai blânzi, — 
trebue să fi fost cea mai mare — cealaltă avea 
obrajii rumeni, ochii sclipitori ce nu priveau o 
clipă într'un singur loc, mereu vorbiă, râdeă, 
mereu se ridică de pe scaun, mereu făcea giume 
şi se bucură ca un copil. 

Am plecat liniștit şi tăcut, de-mi veneă să 
râd de mine eu însumi. Am încercat să-mi fac 
voie bună cântând şi alergând, dar artificialitatea 
asta a mea mi s'a părut și mai caraghioasă. 
Mi-am luat cartea și m'am dus la culcuşul unde 
cetisem în ajun. Trebuiă să cetese un pasagiu 
de două treiori şi cu cât ceteam de mai mul- 
teori, cu atât înţelegeam mai puţin. Pe urmă 
m'am mai vrut să mai repet şi mi-se părea așa 
de nesărat şi de şters scriitorul, care mă îndu- 
ioşase ieri. Până când am băgat de seamă că 
nu-mi erau defel gândurile acolo. Mi-eră năcaz 
că tăcusem aproape toată vremea cât stătusem 
la proprietar, nu puteam pricepe cum eu, care 
puteam stârni râsul la o societate întreagă, ră- 
măsesem înfipt pe scaunul meu ca un bătrân, 
ori ca un copilandru ce roşeşte şi se sfiește de 








lume. Ce o fi crezut fetele... că sunt un idiot 
negreșit. Şi băgam de seamă că tocmai din pri- 
cina lor rămăsesem aşa de prostit şi cu toate 
că mă purtasem aşa de nemulţămitor, mi-ar fi 
plăcut să le mai văd. Imi rămăsese în suflet 
chipul acela nestajnic, ochii aceia jucători... şi 
am stat şi m'am răscolit pe mine însu-mi, vream 
să ştiu limpede, ce-i cu mine, acuma mai puţin 
ca oricând nu-mi plăceă să mă las așa în ne- 
ştire, în voia sufletului. 

Eram îndrăgostit. Venise aşa deodată sim- 
ţământul acesta ca furtuna pe cer senin şi lim- 
pede şi acuma mă frământam, toate planurile 
mele îmi pieriseră din minte, se întunecaseră în 
vârtejul acesta nou, care mă stăpâniă acuma 
mai mult ca orice. 

Nu eră întâia oară când mă munciă fiorul 
acesta ce te doare și te desfată în acelaș timp. 
Cunoscusem multe fete, multe mă făcuseră să-mi 
bată inima, în ochii multora mă uitasem adânc, 
cu înţeles; mi-aduceam aminte cum pe una o fă- 
cusem să moară după mine numai cu glumele gi 
cu râsul, mi-aduceam aminte de scrisori de dra- 
goste pe care le făcusem, mi-aduceam aminte de 
ochi umezi, de-o strânsoare de mână întrun 
amurg, de atâtea visuri ce visasem, de atâta ne- 
răbdare ce de multeori mă chinuise. In totdeauna 
mi-se păruse că aceea îmi va fi dragostea cea din 
urmă, cea mai puternică, în care toată para su- 
fletului meu o să se topiască... și niciodată n'a 





fost aşa. Eră destul să plec, să n'o mai văd vreme 
îndelungată, ori poate de fel, să-mi răsară în cale 
alţi ochi, alt chip, şi trecutul se perdea uşor într'o 
ceaţă albăstrie. Mi-aduceam aminte limpede, mă 
bucuram de bucuria de atunci, dar nu mă mai 
munciă nici dorul, nici regretul, nici nerăbdarea. 
Păstră mintea, dar inima uită. Și mă cam luasem 
de mirare. Mă cutremuram, mă gândiam câte- 
odată, că poate sunt într'o stare bolnăvicioasă a 
sufletului, că orice adiere m'atinge, mă face să 
tremur, dar că o iubire puternică nu voi fi în 
stare să am niciodată, 

Dar tinăr, cum eram, astfel de gânduri nu 
mă chinuiau prea multă vreme, vedeam că toţi 
prietinii mei fac tot ca mine, sau cel puţin au tot 
cam acelaş suflet ca al meu şi mă mângăiam că 
atunci negreșşit trebue să fie normal de vreme ce 
toată lumea e așa. Dar mai pe sus de toate ju- 
decam cu ușurătatea, care m'a scutit de multe 
năcazuri, dar m'a făcut să cad şi în multe greşeli, 
că de vreme ce-mi place mie aşă şi de vreme 
ce rău pentru nimeni nu e, apoi nu-i nici un cu- 
vânt ca să fac altfel. 

Și aşa judecam şi acum. Am început să mă 
bucur: „Aşa dar numai asta lipsea din planurile 
tale, iubite George, pentruca să fie petrecerea 
aceasta de vară întradevăr fără păreche în 
vieața ta“. 

Şi cât m'am înșelat! Câtă desamăgire, care 
mă roade și acuma, după atâţia ani, câtă lipsă 

Pe cât de regretabile sunt aceste ciocniri 
cari nu pot să ridice, în afară, vaza ţării noastre, 
— pe atât sunt de explicabile. Dacă ar fi să sta- 
bilim responsabilităţile, — nu putem invinui patima, 
ci numai pe cei ce o deslănțuie; nu putem acuză 
massele cari se apără, ci numai mâna cea de 
oameni cari atacă brutal și fără milă, făţiş şi pe 
ascuns. 

Ori cât de mult am fi noi elemente de or- 
dine (şi sunt momente când dragostea aceasta 
de legalitate imaginară poate să compromită suc- 
cesele unei lupte câștigate dejà), — nu putem 
să ne tăinuim simpatiile pentru cei ce-și pun în 
joc libertatea și vieaţa ca măcar cei ce vor veni 
în urma lor să se bucure de o soartă mai bună. 
E, însă, revoltător purtarea „învingătorilor“, 

Pe urma ciocnirilor de Joi seara, când mun- 
citorimea din capitală, printre care se amestecase 
şi câţiva agenţi provocători, atacată de poliţie a 
încercat să se apere cum s'a putut, — au fost 
arestaţi aproape o sută de demonstranți, dintre 
cari uproape 20 de inşi au fost declaraţi arestaţi 
preventivi pentru crima de „ațâţare la omor“! 
Despre tratamentul de care au parte la poliţie, 
aceşti arestaţi, organul social democrat „Népszava“ 
relatează amănunte îngrozitoare. Arestaţii sunt 
bătuţi până la sânge, cu pumnii, cu biciuşce şi 
săbii, — fiindcă nu vor să declare că sunt vino- 
vaţi de crima ce li-se impută! Detectivi și poli- 
ţişti îi poartă din cameră în cameră, una mai 
întunecată decât cealaltă, în bătăi necurmate și 
insulte murdare la adresa lor, a familiei lor, a 
întregei muncitorimi social democrate... Printre 
şirurile muncitorimii mişună spioni și agenţi pro- 
vocători cari agită, aţâţă, provoacă la disordine, 
ca poliția să aibă pretext să intervină şi să „re- 
stabilească“ ordinea turburată... 

Receta aceasta e veche şi a fost practicată 
de toate guvernele noastre. O cunoaștem și noi 
românii prea bine. Atâtea „revoluţii primejdioase“ 
gi „atentate politice“, puse la cale de noi, au 
mai descoperit organele administrative în sarcina 
noastră, — încât nu ne mai putem miră de re- 
luarea vechilor expediente. 

Receta nu e de astăzi. N'ai nici o primejdie 
pe care s'o înlături, — inventezi tu una, o exa- 
gerezi, o prezinţi drept o catastrofă îngrozitoare, 
ca meritul de-a fi „salvat tara% să fie atât 
mai mare. Rezultatele şi efectele practice ale 
acestui fel de manevrări politice au fost, însă, 
întotdeauna îndoielnice, Pe urma lor numai de 

prea puţineori — şi pentru prea puţină vreme 
— au profitat atacatorii. Invingerea, în cele din 
urmă, a fost întotdeauna a celor atacați. 

Nici de data aceasta nu va putea fi alt- 


! minteri. Massele nu se vor lăsă seduse să se 


dedeă la disordine mai crunte. Cei ce luptă 
astăzi pentru introducerea unui vot universal cin- 
stit, — duc o luptă dreaptă şi nu se vor lăsă te- 
rorizaţi nici de ameninţări nedemne, nici de ata- 


curi brutale. - 
Votul universal cinstit şi nefalsificat are să 


se introducă și în ţara noastră, oricât de mult 
ar lovi în interesele private ale claselor stăpâ- 
nitoare. 


CRONICA LITERARĂ ȘI ARTISTICĂ. 


Din Petersburg ne vine ştirea că Maxim 
Gorki, cunoscutul literat rus, s'a căsătorit cu fosta 


soţie a scriitorului Leonida Andreiefi, 
© 


Goethe și Napoleon. — La 2 Octomvrie a. c., 
s'au împlinit 100 de ani dela întâlnirea lui Na- 
poleon cu Goethe. „lată un om zise Napoleon 
lui Berthier, dupăce a avut o întrevedere cu poetul 


german. 
Goethe pe de altă parte a găsit admirabilă 


critica ce Napoleon a făcut lui Werther: „N'ar 
fi trebuit să amestecați la Werther motive de 
ambiţie nesatisfăcută cu acelea de amor pasionat. 
Asta nu e conform naturei şi slăbește impresiunea 


cetitorului*, 
— A găsit dintr-odată defectul operei mele, 


zise Goethe bunului Müller. La această întreve- 
dere au azistat contele Daru, Berthier, Savary, 
Soult şi Talleyrand. 

S'a vorbit apoi de „Mahomet* piesa lui Vol- 
taire, pe care Goethe a tradus-o în nemțește. 
„Nu e o piesă bună“, spuse Napoleon. 

Relativ la piesele In cari destinul joacă un 
rol oarecare, Napoleon a zis: „Ele aparţin unor 
timpuri dispărute. Astăzi de ce nu ne dau pace 
cu destinul? Politica — iată destinul“. 

Cu patru zile în urmă, la balul Curţei la 
Veimar, Napoleon s'a întâlnit din nou cu Goethe 
şi s'au intreţinut mult cu privire la literatură. El 
sfătui pe scriitorul german să scrie o piesă asupra 
morţei lui Iuliu Cezar, adăogând că: „Aceasta ar 
puteă fi marea sarcină a vieţii voastre. 

Ar trebui să arătaţi lumei că Cesar ar fi 
făcut pe oameni fericiţi dacă i-s'ar fi lăsat timpul 
necesar să-şi termine opera“, 

Şi înainte de a se despărţi, il pofi să vie 
în Capitala Franţei: „Veniţi la Paris, îi spuse el, 
veţi câştigă acolo o mai largă concepţie a lumei 
şi veţi găsi un enorm material pentru creaţiunile 
d-voastre poetice*. 

Talleyrand şi Müller în memoriile lor vor- 
bese cu entuziasm de întrevederea intre aceste 
genii. 

© 

„Teoria înpopulării“. Din lucrarea intitulată 
„Târsadalom gazdaságtani és gazdasâgtrtâneti 
kutatások“ de Dr. Iuliu Mandell6 prof. univ. privat, 
prof. la academia juridică din Pozsony, a ieşit de 
sub tipar ca al IV. volum opul cu titlul „A ne- 
pesedes elmélete“ („teoria împopulării*) de prof. 
dela academia juridică din Debrecen Dr. Gabriel 
Kovács, un bărbat distins și cu vederi mai largi 
ca mulţi contemporani ai săi. , 

Pe aceia cari urmăresc cu interes chesti- 
unile economice şi sociale, îi priveşte deaproape 
lucrarea aceasta, care afară de introducere, unde 
se spun principiile fundamentale, tractează în 3 
părţi principale, chestiunea inpopulării. Partea 
primă literară, ne prezintă pe larg şi din punct 
de vedere al criticei legea împopulării a lui Mal- 
thus şi lucrările apărute de atunci, cu privire 
la teoria înpopulării. Literatura malthuziană, di- 
recția practică a neomalthuzianismului, atimal- 
thuzianişti, cari stau pe baze civile, scrutările 
curentului biologist şi lucrările socialiștilor contra 
lui Malthus, mai ales teoriile cele mai nouă (Hausen, 
Amon, Dumont, Nitti, Oppenheimer, Wolf) se 
tratează aci pe larg. 

Partea a 2-a, ca parte critică, din noi puncte 
de vedere se nizuește a cercetă teoria lui Mal- 
thus şi a răsturnă pesimismul acesteia; caută 
puncte noui de razăm pentru critică pe bazele 
științelor naturale a socioeconomiei şi a socio- 
logiei. | 

Partea a 3-a, sintetică, examinează curen- 
tele înpupulării în Ungaria pe baza împărţirei în 
clase cu ajutorul datelor statistice maghiare mai 
nouă, deci pe atari baze — cari de fapt se pot 
numi nouă. — In partea aceasta se află date 
interesante cu privire la împopularea din punct 
de vedere economic şi neeconomic, dar aci se 
află apoi date referitoare la împopularea Sașşilor 
şi Românilor ardeleni, cari înaintea publicului 
unguresc în mare parte sunt necunoscuţi. In 
această parte a lucrării ne arată autorul bazele 
teoriei noue şi interesante a inpopulării, făcân- 

de stăpânire pe mine pentru care nici acuma nu 
mă pot iertă. 

La o cunoştinţă mai prietinească am ajuns 
repede cu firea deschisă a familiei şi cu lipsa de 
orice formalism, pe care o are toată lumea vara, 
departe de oraşe, în cei creeri de mulţi. Ne jucam 
în grădină, mergeam împreună la plimbare. Căutam 
totdeauna să fiu cu ea, ori în preajma ei; nu pu- 
team altfel, La început fata s'a simţit cam stin- 
gherită, mai pe urmă băgam de seamă că faptul 
acesta o plietisiă chiar. 'Tovărăşia mea îi punea 
cătușe. Când eră cu mine numai puteă fi sglobie, 
nu mai puteă râde de fiece lucru... şi lucrul 
acesta se'vede că nu-i plăcea. Am băgat de seamă 
că incepusem rău, dar mă mângăiam cu gândul 
că în felul acesta ti voi dă cel puţin prilej să 
înţeleagă că am pentru ea o afecţiune deosebită. 
Dar ea părea a nu înţelege. Căutam prilej întot- 
deauna să-i fac un serviciu cât de mititel, ti du- 
ceam scrisorile la cutie când ieșiam în sat, îi ri- 
dicam mincea la joc, ii luam apărarea pe drept 
ori pe nedrept, când discutà cu cineva. 

“Şi m'aşteptam să-i fac cu asta o bucurie 
nemăsurată. M'aşteptam să mă privească lung cu 
ochii umezi şi jucători, -cu o expresie de recu- 
noștinţă copilărească, cum de mauilteori mă pri- 
viseră alte fete... dar mă înşelam; eră zădarnic. 
Dinpolrivă dacă se găsiă cineva care să facă o 
glumă pe socoteala părerei ei şi a apărărei mele 
— fie acel cineva chiar tată meu ori bunicu-său, 








oameni bătrâni și ursuzi de altfel, apaj.râdeâ şi 
ea cu atâta poftă şi se lăpădă cu atâta ugurintă 
de ce spusese mai înainte, că mie mi-se părea 
că mă înghite pământul de ciudă. 

Dar tocmai pentru aceia ţineam cu atâta 
mai mult la ea. 

Spusese odată în treacăt că-i plac florile... 
şi de atunci nu eră zi dela Dumnezeu, in care 
să nu colind livezile să-i fac ei nu chite ci mal- 
dăre de flori, de trebuiă să le duc în braţe nu 
în mână. Şi intro bună zi îmi spune: 

— Apoi, domnule George, iţi mulţămesc din 
suflet, numai atâta că dacă mi-aduci așa de multe 

"şi aşa de des ai să mă faci să nu-mi mai placă 
florile şi mi-ar păreă rău. 

Am înghiţit și am tăcut. Toată ziua nu mi-a 
tichnit însă, imi venià să-mi dau cu capul de 
păreţi... eram prost şi pace; se puteă să fiu în- 
tradevăr așa de lipsit de cumpănă, s'o pornesc 
aşa într'o parte... bine că mi-a spus, aș fi fost 
în stare să stârpese toate livezile din jur. 

Când o întâlneam dimineaţa în grădiniţa 
casei, ori cât mă căzniam eu să-mi iau un aer 
firesc, să mă uit cu mânile în buzunar la răzoare, 
nu puteam; mi-se părea că dacă ţin mânile in 
buzunar sunt curaghios şi dacă le las afară au 
o lungime neobijnuită. O salutam şi parcă atunci 
învăţam să-mi iau pălăria din cap, glasul îmi tre- 
murà uşor şi n'aveam lndrăzniala să mă uit în 
ochi-i. Mi-se păreă însă că ea trebue să pufniască 





de râs acu’... acu’, Şi mă hotăram ca a doua zi 
să nu mai ies in grădiniţă, să pornesc prin pădure 
cu cartea cum imi făcusem planul în cea dintâi 
zi când venisem. 

Dar nu puteam. Mă târă ceva iarăş în gră- 
dinită mai ales când ştiam că și ea ar puteă să 
nu vină şi cu toate astea vine. Poate că în sfârșit 
a înţeles şi poate că mâne o să se topiască ghiaţa 
încăpăținărei acesteia, capriciului acestuia de copil 
— ce puteă fi altfel? — şi are să vină spre mine 
şi are să-mi întindă mâna, şi are să mi-se uite 
galeş, dornic, cuceritor în ochi și eu am să ridic 
capul, s'o privesc cu aer de ocrotitor şi să-i mângăi 
buclele infoiate ale părului. Şi a doua zi eram 
mai nepriceput. 

Eu care puteam să turăi o zi întreagă despre 
toate banalităţile din lumea asta, nu mă price- 
peam ce să vorbesc cu ea. Uitam parcă tot, scâr- 
jăiam nisipul cu vârful ghetelor, îi arătam răzorul, 
îi spuneam ceva, tăceam însă repede, fiindcă 
mi-auziam singur glasul parcă veniă din altă parte 
şi mi-se păreă că vorbesc așa de urit și că spun 
o prostie aşa de mare, încât mă cuprindea parcă 
un fel de frică. 

Şi cu toate astea ea erà un copil. Un copil 
însă, care mă stăpâniă, m'ar fi putut stăpâni ca 
pe o jucărie. De mi-ar fi zis să încerc să urc 
Caraimanul pe stânci de-a dreptul nu pe potecă, 
m'aş fi urcat. Devenisem tăcut, aproape trist. O 
visam noaptea, în mijlocul icoanelor ce-mi ră- 

du-ne cunoscută in raport cu desvoltarea socie- 
tătii şi desvoltarea istorică a înpopulării. Opul 
acesta, important din punct de vedere social eco- 
nomic şi al sociologiei, a apărut în Debreczen, 
în librăria lui Hegediiss şi Sândor în ediţie e lux 
pe 328 p. cu preţul de 6 cor. 

Acest op de interes comun, strict-ştienţifie, 
dar pe care oricine îl va ceti cu interes, — e 
prima lucrare care se ocupă mai intensiv cu te- 
oria înpopulării. Îl recomandăm atenţiunei onor. 
public cetitor — mai ales că autorul după datele 
culese din izvoare autentice ne va surprinde cu 
o lucrare şi mai interesantă referitoare la pro- 
gresele ce au realizat Românii pe terenul înpo- 
poraţiunei în raport cu conlocuitorii lor, mai bine 
situaţi materialiceşte şi ocrotiţi în cele culturale, 
cu mijloace extraordinare, pe cari Românii nici 
visă nu pot. N 

o 

Foaia scolastică din Blaj publică în ultimul 
său număr un articol al d-lui Al. Ciura despre 
activitatea unui harnic pedagog ardelean şi re- 
produce, în cadrul acestui articol, o prea intere- 
-santă scrisoare inedită a lui Odobescu. Aceasta 
“scrisoare are un interes biografic, căci se pome- 
nește în ea de boala de care Odobescu suferea. 
„Cât despre mine — zice O. — am fost silit să-mi 
injectez aşa multă morfină în mine, încât am 
acum continue amețeli şi o greață de nesuferit. 
„Aceste două calamităţi alternează acum la mine 
cu straşnice și dese junghiuri în picioare. Auzi 
vieaţă |i — Această scrisoare e datată din August 
1895. Peste două luni, în Noemvrie aceluiaş an, 
distinsul scriitor, pe cum se știe, şi-a răpus el 
:singur frumoasa-i vieaţă. 

o 

Postumele lui Ibsen. Operele inedite ale lui 
Ibsen se aranjează acum pentru tipar şi vor ieși 
în primăvara viitoare, formând cu totul două mari 
volume de câte cel puţin o mie de pagini. In- 
tâiul volum va cuprinde toate proiectele lucrărilor 
lui în proză și un mare număr de poezii necu- 
noscute, scrise cu deosebire în tinereţe. Al doilea 
volum va adună la un loc toate fragmentele dra- 
matice şi planurile lui la dramele cunoscute, 
între cari câteva variante la „Rosmersholin“ şi 
la „Peer Gynt*. Materialul acesta va fi de un 
deosebit interes pentru cercetătorii literari, că- 
rora li-se va dă astfel prilejul de-a privi de-a. 
proape aşazicând în atelierul dramatic al ma- 
relui scriitor. Publicaţia anuniată se va face în 
două limbi de-odată, în cea germană şi in cea 
norvegiană. 











O eră nouă. 


Din adunările poporale ţinute până acum în 
diferite centre ale Ardealului, s'a putut eonstată 
un fapt destul de imbucurător pentru noi Românii: 
poporul dela sate, — temelia vieţii noastre poli- 
tice, — a început să-și cunoască însemnătatea 
lui! Acest piedestal care ţine neclătinat întreg 
Ardealul, a ajuns astăzi, mulţumită frământărilor 
prin care trece, să determine curente, şi să cum- 
pănească de multeori, el în judecata lui, urzirile 
nenorocite ale vieţii politice mai noui, 


E un bine acesta şi de care cărturarii noștri, 
neapărat trebue să ţie seamă. Și mai mult încă: 
cărturarii şi apostolii neamului românesc, cum şi 
toţi aceia cari au păşit chemaţi şi nechemaţi 
înaintea poporului nostru, sunt datori — precum 
datori sunt şi morţii şi vieţii — să ţie seamă 
de lucrul acesta! 


Numai aşa înţelegerea şi trăinicia legăturilor 
între conducătorii maselor va puteă fi o lege pentru 
toţi şi numai pe această cale, se va putea închegă 
în uitatul de stele Ardeal, o puternică şi roditoare 
vieată politică. 

Trebue dată o nouă obârşie spiritului no- 
stru; o nouă cărărue dreaptă politicei noastre! 

Căci nu din altă parte va porni renașterea și de 
mult aşteptata regenerare a neamului românesc! 
Nu dintre zidurile şi cancanurile actualului par- 
lamentarism maghiar, se va sălășlui în mijlocul 
nostru dorul de înfrățire şi de reculegere! Și nu 
dintre sprijinitorii noştri de „ocazie“, se va puteă 
întrupă marea dogmă a vieţii noastre politice şi 
culturale 1... Mântuirea românismului nu trebue 
căutată decât în manifestările largi ale poporului 
nostru ! 


La el trebue să coborâm steagul sfânt al li- 
bertăţii şi energiile noastre! Spre el trebue să 
bată şi să oscileze, pline de dragoste şi de lumină, 
inimile noastre! Cu el trebue să împărţim tainele, 
bucuriile şi durerile noastre! Lui trebue să-i îm- 
părtăşim toate nădejdile și toate decepţiile noastre ! 
In legea lui, pururi trăitoare şi largă, trebue să 
botezăm toate aspiraţiunile neamului, tot avântul 
şi toată cugetarea noastră! 

Spre el, spre acest izvor de pace şi de în- 
tărire, spre acest zid stătător de veacuri, spre 
această credinţă mare și mântuitoare, trebue să 
năzuiască şi să se îndrepte toate reînnoirile nea- 


ÎN E CE it 





mului, toată forma primitoare a prefacerilor noa- 
strel... 


x 
Cunoaştem starea dureroasă în care ne-a 
adus cualiţia Andrâssy-Apponyi. Legea de maghia- 
rizare a şcoalelor noastre a început să calce cu 
pași siguri peste vlăstarele neamului românesc, 
Şi acum cu viitoarea deschidere a parlamentului 
„votul plural“, această ruşine şi necinste a se- 


colului nostru, tinde să ne şteargă pe noi români, 


pe toate naţionalităţile din ţara aceasta şi pe” 
întreg poporul unguresc, de pe harta vieţii po- 
litice, Și mai tinde acest „vot plural“ importat 
din cele mai nenorocite împrejurări, se înăbușe 
prin sectarismul său strigător şi prin vederile lui 
umilitoare și strâmte, toată munca noastră de 
ani, toată organizaţiunea noastră firească şi cinstită. 

E un sâmbure urit în această ţară și care 
pe zi ce trece, prinde tot mai multă putere de 
vieaţă din îngenunchiarea naționalităților! Şi ne- 
mulţumit numai cu această parte a leului, sâm- 
burul acesta miraculos, aspiră distrugerea românis- 
mului | 

Nu vom căută să ştim dacă el e pornit din 
spiritul ingust al guvernanţilor noştri sau din alte 
apucături dușmane năzuinţelor şi drepturilor noa- 
stre sfinte. Nici nu ne vom bate capul cu ori- 
ginea lui: dacă ea pleacă dintr'o slabă înțelegere a 
vremurilor mari şi hotăritoare prin care trecem, 
dintr'o nesocotinţă condamnabilă şi îmbătrânită 
în acest fel de pricepere sau din vre-o ură lăun- 
trică oarecare. Ne mărginim la această constatare, 


dureroasă şi nespus de îngreunătoare pentru noi. 
+ 


Şi astfel aruncată barca vieții noastre po- 
litice, astfel nesocotite fiindu-ne şi munca gi con- 
tribuțiunea noastră mare, In sânge şi strălucire, 
la ridicarea acestei patrii, — care va fi de aici 
înainte refugiul nostru, care idealul nostra ? 

— Poporul! Din atingerile noastre cu acest 
Krist al neamului românesc, din împreunarea for- 
telor şi năzuințelor noastre, din apropierea ini- 
milor şi gândurilor noastre, din plămădirea unui 
singur aluat care să cuprindă întreaga mare de 
suflete a poporului românesc, întregile aspiraţiuni 
şi întregile idealuri ale acestui neam, — se va în- 
chegă acuma — când timpul o cere — cândva, 
odată! — dacă nu astăzi — răsăritul falnic al 
Românimii | Demetru Marcu. 











măsese din cărţi. Mă vedeam un fecior de ţară 
jucând cu ea de brâu, ori mângăindu-i obrajii 
la un prilaz de grădină; o vedeam pe ea caste- 
lană, răsărind cu părul revărsat pe spate în per- 
vazul unei ferestre, oftând în strălucirea rece a 
lunei şi eu paj jurând cu mâna pe inimă că ti- 
nerețea și viitorul meu le dăruesc ei... o ve- 
deam altă dată aşa cum eră, apropiindu-se de 
mine şi rugându-se de mine so iert că prea a 
fost copilăroasă.... şi eram foarte fericit. 

Mă hotăram să-i spun ce-am visat. Ce prilej 
de tachinărie şi de glume, dacă a-şi fi fost eu 
stăpân pe mine, dacă a-şi fi fost eu cel dinainte. 

Dar nu puteam. Ajunsesem pănă acolo să 
mă gândesc dinainte ce și cum am să-i spun, 
ce glumă să fac şi ce să răspund când va obi- 
ectă în cutare ori în cutare fel. Și când eram 
aproape de ea mi se împăenjeneă parcă mintea. 
Îmi băteă inima, îmi piereă sângele din obraji, 
ori îmi năvăleă cu prea mare putere, mi-se păreă 
că mi se opreşte respiraţia, mi se păreă că mă 
inăbuş, că se invârteşte pământul cu mine şi nu 
mai puteam vorbi, nu mai puteam râde nici chiar 
de cel mai sănătos râs făcut de altul. Zâmbiam 
numai când alţii râdeau cu hohote și ce zâmbet 
trebue să fi fost acela, zâmbetul dureros al omului 
ce sufere, ce-şi birue chinul scrâşnind din dinţi. 
Nu mă mai recunoşteam pe mine... mi se păreă 
că stau câte odată deoparte şi mă privesc pe 
mine însu-mi și mă înfioram de prefacerea asta. 








Doamne, cât a-și fi dat să mai pot începe odată 
iar vieaţa ce trecuse din ziua venirii mele aici. 
Eră o vreme prăpădită, o vreme de chin. Cât 
de mult greşisem în felul de a mă purtă cu fata 
aceasta... dar acuma nu mai puteam schimbă 
nimic, aveam sensaţia că mă prăvălesc ameţit, 
vrăjit, într'o prăpastie şi-mi lipseă voinţa de a 
încercă să mă opresc. 

Se pusese la cale o excursie mare până la 
peşteră, o excursie de a cărei veselie m'ași fi bu- 
curat eu altfel mai mult decât oricare altul şi 
eram gata să mă duc şi eu. Cine m'a pus pe 
mine şi-am întrebat-o în ajun: 

— Domnișoară, mergi şi dumniata cu noi? 

Mi-a răspuns cu o fermecătoare şi neobiș- 
nuită duioșie în glas. 

— Mai bucuros rămân acasă, numai atâta 
îmi pare rău c'am să fiu singură. 

Şi nu m'am dus în excursie, mă gândeam 
să-i ţin tovărăşie în ziua aceea, mă gândeam că 
ea o să fie în sfârșit ziua înţelegerii, ziua când 
îndrăzniala şi voioşia mea vor sfărâmă peatra 
care mă apăsă sub greutatea ei și că odată des- 
robit de lanţurile care mă legau, voi izbuti să-i 
arăt că pot să fiu şi vesel şi indiferent şi vor- 
băreţ şi spiritual și că în felul acesta voi puteă 
să-i cuceresc măcar o fârâmă din simpatia, care 
acuma mi-se păreă mai scumpă ca orice pe lume. 

Renunţasem de a mai nădăjdui c'o voi puteă 
face să mă iubească, îmi rămăsese însă ambiția, 





incăpăţânarea de a-i dovedi cât de mult ma robit 
cu însăș răceala ei şi mai departe vream să-i 
arăt că nu-s prost şi târăe-brâu, cum aveam con- 
vingerea puternică că crede. 

Și în ziua aceea, nici mai mult, nici mai 
puţin, pleacă la o prietină şi stă până seara 
târziu. 

Cât m'a ros pe mine revolta impotriva mea, 
nu împotriva ei. Cum am fost după prânzul și 
în seara aceea nu-i de încăput într'o minte ome- 
nească. Găsisem pentru ce nu venise în excursie, 
tocmai pentrucă întrebasem cu tonul de a o rugă 
să-mi facă bucuria să ne însoţească. Şi tot din 
pricina aceea plecase și de-acasă. Nu putea ră- 
mâne cu mine acolo, nu mă putea suferi. 

Şi eu, nenorocitul, care crezusem intotdeauna 
că deşertăciunea de a se ști preţuită, iubită, ado- 
rată e întotdeauna portiţa prin care te poţi stre- 
cură în inima unei femei! Ce amarnică desamă- 
gire şi cât e de adevărat că pentru suflete nu 
există reguli! 

Nu mai puteam, eram nebun. Nu mă mai 
duceam nicăiri nu mai citiam nici măcar un rând 
— şi aici iar îmi veneă să râd cu batjocură de 
credinţa pe care o aveam că în cărţi afli de multe 
ori mângăerea — nu mă mai fermecă Prahova, 
nu mă mai fermecau brazii, nu mă mai răpiă 
măreţia Caraimanului, nu mai aflam nici o bu- 
curie în planurile ce croisem pentru viitor. Mă 
sdrobiă pe roată, mă ardeà pe rug chinul deo 

Moțul și firea lui. 


Înaintând spre Biharia dela Bistra trecem 
peste Câmpeni şi ajungem în Săcătură. Dela Sã- 
câlură spre dreapta apucă drumul spre Albac — 
poate cea mai puternică comună de pe Valea- 
Arieşului, renumită din multe puncte de vedere. 

Înainte de toate merită menţiune la loc de 
frunte din motivul, că are o poporaţie foarte 
vânjoasă. La statură se deosebesc albăcenii de 
ceilalți moţi prin faptul, că sunt cu mult mai înalţi. 
Pe când stătura normală a moţului este mijlocie, 
îndesală; cea a Albăcenilor e ca silha de munte. 
Le şi zic oamenii din celelalte sate, că sunt înalţi 
ca brazii de munte. 

Poziţia locului e cât se poate de romantică. 
Cât ce. treci în hotarul Albacului, șoseaua duce 
deaiungul Arieşului limpede ca cristalul. Pe coa- 
stele ce au declin spre vale zărești păduri de 
brad tinere, presărate de poeniţe, pe cari pasc 
turmele de oi şi cirezile de boi. lIci-colea ţi-e 
dat să auzi tulnicul vestit al moţului, din care 
odinioară trăgea şi regele munților Tancu. 
Tulnicul e făcut din doage şi imprejmuit cu cer- 
curi de alun, cum au fost și tunurile moţilor în 
anul patruzeci-şi-opt, cu acea deosebire, că acestea 
erau cercuite de fer şi nu de lemn. 

Încolo pământul e muntos, bun pentru boabe 
(cartofi). Ici-colea seamănă şi grâu, de primăvară, 
ovăs, orz, birişă, ba la preotul Todea am văzut 
şi cucuruz, sămânat în şes lângă Arieş. 

E dar explicabil, că ocupatia locuitorilor e 
creşterea vitelor. Vitele sunt de soiu muntenesc, 
bine hrănite, ici-colea străbate și altă rasă. O 
altă parte şi cea mai importantă din ocupaţia 
lor este: lemnăriiul. La pădure se pricep de mi- 
nune. Și cum nu, când ei sunt fii ai pădurei. 
„In ea am născut, în ea um crescut, în ea tră- 
iese“, zice albăceanul 

Odinioară, pânăce nu a adus statul Nemţii, 
cari au prăpădit pădurile în scurtă vreme, Al- 
băcenii se aflau în o situaţie materială splendidă. 
Astăzi, de când stăpânirea de acum le-a trimis 
slujitori nu tocmai umani, au dat şi Albăcenii 
îndărăpi. Neavând cu ce se ocupă, au luat lumea 
în cap şi s'au dus până şi prin America ca să 
caute de lucru. 

Sunt o mulţime pela Riu-Sadului, pela Lotru 
şi alte locuri, unde se taie păduri. Sunt cei mai 
pricepuţi tăietori de păduri. Iți umblă cu trun- 

chiul de brad, ca şi cum umblă altul cu un colac. 

Dela fire sunt foarte isteți, curajoşi, în- 
drăzneți, mecruțători ; altcum oameni de petrecere. 
Ţin la olaltă grozav. Când sunt în drum totdeauna 
merg în cete de zece, douăzeci de căruţe. Sunt 
foarte buni platnici. Indatoraţi pela bănci, precum 
mi-s'a relatat, nu prea sunt. 

La biserică ţin cu sfințenie. La naţiune nu 
este doară popor din vre-un colţ de ţară, care 
să-i poată întrece în sentimente româneşti. 

Drept ilustrare servească faptul, că la pro- 
cesul memorandului, la Cluj, au luat trei sute de 
ingi parte, tot ficiori voinici, ca brazi de munte. 

Albăcenii sunt fala munţilor. Din mijlocul 
lor a răsărit şi Horia vestitul anteluptător al 
bbertăţiă. Dr. Petru Șpan. 


ȘTIRI 


Libertatea de pressă în Ungaria. Nu mai 
puțin de 7 procese politice s'au pornit în acelaş 
timp împotriva ziarului „Tribuna“ din Arad — 
pentru şapte articole „agitatorice“, între cari unul, 
„Calvarul“, nu e decât o înşirare a prigonirilor 
politice de cari am avut parte acuma's doi ami... 

D-l Voicu Niţescu a scăpat zilele trecute din 
închisoarea dela Seghedin, colaboratorul nostru d-l 
Dr. 1. Lupaş va scăpă şi el în curând, — locu- 
rile trebue dară umplute! 


Şi asta se chiamă în Ungaria libertate de 
pressă ! 





(=) 

Apel. Comitetul central al „Reuniunei ro- 
mâne de agricultură din comitatul Sibiiu“, al 
cărui prezident e d-nul P. Lucuţa, iar ca se- 
cretar are pe d-nul Vic. 'Tordăşianu, a lansat un 
apel prin care învită limea românească spre a 
veni în ajutor nenorociţilor de pe Valea-Hârti- 
baciului. Fapta numitului comitet vorbeşte dela sine. 

o 

Societatea diletanţilor români din localitate 
a aranjat pentru Duminecă 18 şi Marţi 20 Octom- 
vrie st. n., în sala festivă a Muzeului Asociaţiunii 
două mari „Serate artistice“ cu binevoitorul con- 
curs al marilor artişti dramatici Români Agatha 
Bârsescu şi d-l C. Gh. Radovici. La a doua 
serată, dă concursul său şi sărbătorita cântăreaţă 
a Ardealului, d-na Veturia Triteanu. 

Programul seratelor e pe cât de ales pe 
atât de bogat. | 


o 

Protivnicii şcoalei confesionale la lucru. Ur 
advocat fără clientelă așezat în cel mai românese 
cerc, povăţuieşte pe sătenii comunelor vecine, 
să deie şcoala la stat, — attinci când sa do- 
vedit că susţinerea ei este posibilă şi — din mij- 
loacele bisericei, alt venetic așezat în o comună 
fruntașă, face recurs contra hotărirei unanime a 
comitetului comunal, -- contra subvenţionării şcoalei 
confesionale ortodoxe. 

Și am puteă înşiră lângă numele Suder- 
hausenilor şi Simonettilor pe mulţi cari șau dat 
mâna ca să distrugă instituţiuni a căror exis- 
tenţă este îndreptăţită — numai pentru ca să 
producă zăpăceală în sufletele oamenilor şi să-i 
povăţuiască la porniri slabe. 

E datoria. noastră să sărim cu toţii în aju- 
torul celor buni — ca să mântuim ce e al nostru, 
iar pentru instigatori — boicotul, 

o 

Revedere colegială după 10 ani. Din tinere- 
dințarea mai multor colegi, rog pe absolvenţii 
pedagogici din: anul 1897/8 ai preparandiei din 
Blaj, ca cu ocaziunea adunării generale a „Heu- 
niunei învaţătorilor din arhidieceza gr. cat.* în 
5 Noemvrie a. c, la 3 oare p. m., să se afle la 
institutul preparandial de acolo. Programa săr- 
bărilor se va alcătui atunci. La revedere frăţască! 
Mihail I. Găzdac, învățător, 

© 


Meseriașii români din localitate, dau în lo- 
calul reuniunii lor, în seara de 29 Oct. st. n, o 
serată literară. Meritul acestor serate cari ridică 
moralul muncitorimei noastre, revine d-lui Victor 
Tordăşianu — „părintele nostru“ — cum le place 
meseriașilor să-l numească. 


[e] 

Duminecă 10 Octomvrie st. v. în comuna 
Fofeldea, va avea loc o mare adunare poporală. 
Printre alte puncte din ordinea de zi e şi acesta: 
„Desbaterea situaţiunei politice îndeosebi a che- 


stiunei votului universal“. 
j ©. 


Ziarele sârbești spun că deputații adunati 
într'o conferenţă secretă s'au pronunțat contra 


răsboiului cu 93 voturi contra 66. 
© 


Interview cu Regele Bulgariei. „Le Temps“ 
a apărut în ediţie specială, publicând un inter- 
view al corespondentului său special cu Regele 
Ferdinand, care se miră de agitația provocată 
de atitudinea Bulgariei, a cărei independenţă va 
însemnă un progres al civilizaţiei in Balcani. Re- 

clipă, dragostea nebună, smintită, dragostea îm- 
pinsă pănă la ură. Eram perdut. 


Am avut totuş puterea să alerg la o faptă, 
care mi se păreă mie desnădăjduită, mi se păreă 
cel din urmă mijloc: să-i scriu. Vream să-i scriu 
însă o scrisoare rea, o scrisoare îmbibată cu fiere, 
o scrisoare care să-i ardă obrajii ca biciuri de 
crivăţ, o scrisoare care s'o facă să turbeze, să-mi 
jure răsbunare. Vreum să-i spun că n'are inimă, 
că-i jucărie fără preţ, că ware nici măcar minte 
să înţeleagă, că-i o necuviinţă să batjocorești pe 
un om care te îndumnezeiă, că nu-i vrednică 
să fie iubită şi că de fapt nici nu va fi vre-o 
dată şi că vieaţa ei pe lume n'are mai mult rost 
decât aceea a unei burueni într'o margine de 
drum. 


Eram cu mine însumi numai şi socoteam 
că voi avea tăria să-i spun toate acestea. Dar 
n'am avut-o. Am vrut să-i fac o întroducere ca 
să nu zvârie dela început scrisoarea din mână. 
Şi m'am pomenit că-i spun că a-și fi în stare 
să fac pentru ea cea mai nemăsurată jertfă, că 
am pentru ea o dragoste neţărmurită, că tocmai 
dragostea asta m'a adus în starea de toropeală 
în care mă vede şi că datoria ei este ca dacă 
nu simte pentru mine ceeace simt eu pentru ea, 
cel puţin să nu-mi răsplătească cu ură cu di- 
spreţ şi cu batjocură cea mai sfântă iubire, pe 
care am avut-o eu vre-odată. La urmă îi ceream 





o întâlnire, ca să-i spun ceeace graba și nerăb- 
darea nu mă lasă să-i scriu. 

Mi-a părut rău că i-am scris o asemenea 
scrisoare, care nu răspundeă hotărârei mele, dar 
mi-am zis că dacă scrisoarea a izvorit din sin- 
ceritatea sufletului meu, apoi nu-i nici un cuvânt 
80 rup, ci trebue negreșit să i-o trimit. 

Mai bine de un ceas am așteptat pironit 
în locul unde o rugasem să vie. Şi n'a venit. 
Vream să n'o mai văd. Eram hotărit să pre- 
textez ceva şi să plec la moşie, simţiam că sunt 
în primejdie să cad boinav. 

Nu m'a cruțat însă. După prânz vream să 
ies, să plec, să mă pierd undeva, să uit, să ră- 
suflu. Când să ies, ea şi cu soru-sa drept în fa: 
ță-mi. Am şovăit... Ea parcă m'a privit o clipă, 
pe urmă a izbucnit într'un hohot de râs, de cre- 
deam că se cutremură casa. Se îndoiă de mijloc 
și râdea, bătând din palme, să crezi că şi-a perdut 
minţile. Mamă-sa a ieşit la fereastră să vadă ce-i. 

Eu am rămas țintuit pe scară, stană de peatră. 
Soru-sa se uita cu năcaz parcă la ea şi cu milă 
la mine. 

Am simţit că mi se rupe ceva în piept. Când 
am vrut să păşesc mi se păreă că pic de undeva 
de sus şi că nu ating pământul. Eram de douăzeci 
și doi de ani, bărbat în toată firea, şi ea un copil 


ce nu pnteă aveă mai mult de șeaptesprezece. 
s% * 
+ 





După cină iar am vrut să ies, să alerg pe 
undeva să mă obosefe până târziu, altmintrinea 
ştiam bine că nu o să pot închide ochii. 

Când am coborit în curte m'a apucat cineva 
de braţ, mergând cu mine înainte fără să mă 
oprească. Eu am tresărit. Eră soră-sa. N'aveam 
puterea să vorbesc, nici să mă opresc. M'a strâns 
de braţ, s'a lipit de mine şi-a început. 

— Am venit să te mângăi. Soru-mea e un 
copil răsfăţat, cu ea nu trebue să fie cineva de- 
licat. Sufletul dumitale ea nu e în stare să-l în- 
țeleagă. Dumniata simţi, dumniata suferi, dum- 
niaţa citeşti, dumniata cânţi, dumniata gândești ; 
ea nu ştie decât să facă ştrengării și să râdă. 
Cu ea trebue să fii obraznic şi mojic, altfel nu 
poate pricepe şi n'are să priceapă niciodată. De 
când privesc eu din umbră tragedia sufletului 
dumitale și mă dureă, dar vezi eu sunt o fiinţă 
prea potolită şi prea tăcută, nu-mi place să m'a- 
mestec în afacerile altora. De multeori sufăr 
pentru alţii, roşesc pentru greşelile altora. Crezi, 
domnule George? 

Eu am aprobat cu capul. Simţiam că mă 
înviorez, că o peatră mi-se ridică de pe inimă. 

— Mi-a cetit și mie scrisoarea. Săreă de 
bucurie şi ziceă că vrea s'o arete și mamei, de 
abia am oprit-o. Am sfătuit-o să vină să se în- 
tâlnească cu dumniata, — crezi? — ori cel puţin 
să-ţi scrie intrun chip nevinovat că nu poate, că 
nu vrea. Şi cu toate astea ai văzut ce-a făcut. 


© BCUCIuj 

gele a mărturisit că popoarele balcanice invi- 
diază progresele României şi mai ales portul 
“Constanţa. 


(=) 

Partidul socialist din Ungaria a hotărit a 
luptă pe toate căile în contra votului plural, pe 
care vrea să-l introducă guvernul. Deocamdată 
socialiștii vor proclamă greva într'o singură zi 
ca un fel de probă. Adevărata grevă generală 
va fi proclamată în ziua când ministrul de in- 
terne va depune proiectul la cameră. 


o 
Din Cettinge se telegrafiază că prințul Ni- 
<hita va proclamă Muntenegrul regat independent. 
© 
Evenimentele din Balcani au adus în discuție 
şi chestia insulei Ada-Calè. In urma evacuărei 
din partea Austriei a Novi-Bazacului va trebuì 
să părăsească şi această insulă, a cărei situație 
este identică cu a sangiacului. Locuitorii acestei 
insule cer încorporarea lor la imperiul otoman. 


o 
Junii turci contra conferenţei. Comitetul 
june ture şi celelalte cercuri turceşti lucrează în 


contra tinerii conferinţei internaţionale. 
o 


Vârsta paserilor. Dintre toate paserile, lebăda 
trăiește mai mult. Ea ajunge la bătrâneţe până 
la vârsta de 300 de ani. Urmează apoi şoimul, 
-are trăieşte până la 160 de ani. Uliul şi vul- 
turul de asemenea trăiese mult. In grădina im- 
perială din Schânbrun a murit un vultur, care 
trăise în colivie 114 ani. Papagalii deasemenea 
trăiesc 100 de ani. Gâsca şi cucul de asemenea 
trăiesc mult, dar gâsca numai aşa trăieşte mult, 
dacă o îngraşă omul ca să-i dee cuțitul mai apoi! 
Corbii trăiesc 100 de ani. ărcile ajung de re- 
gulă până la vârsta de 30 de ani. Cocoșul până 
la 15 ani. Porumbii trăiese 10 ani, iar celelalte 
pasări cântărețe dela 8—18 ani. Mierla trăiește 
15 ani, iar priveghitoarea numai 8 ani. 

o 


Convocare. Alegătorii și poporul din cercul 
electoral al „Cisnădiei“, se convoacă la o întru- 
nire poporală care se va tineà Duminecă 18 Oct. 
st. n., la oarele 2 d. a. în Răşinari. Adunarea 
se va ţinea în piaţa de lângă biserica cea veche, 
iar dacă timpul e nefavorabil, în hotelul N. Vi- 
drighin. La ordinea zilei sunt: 1. Deschiderea şi 
constituirea adunării; 2. Desbatere asupra votului 
universal; 3. Proiect de rezoluţie și hotărire 
asupra lor; 4. Inchiderea adunării. Semnaţii sunt 
d-nii; loan Bucur, parohul Mania Lungu, Emi- 








lian Ciocan, Nicolai Vidrighin, Iacob Ciucian, 
Șerban Marcu, loan Ciocan, Eremie Dancăşu, 
Coman Hămbăşan şi Bucur Hurdubelea. 


© 
` 24 locuri de clădire pe noul stabiliment de 
vile „Topfner Erde“ în Sibiiu, se vor vinde Mercuri 
în 21 Octomvrie 1908 la orele 10 a. m. prin 
licitaţiune benevolă judecătorească, la dregătoria 
cărţilor funduare din loc. Informaţiuni detailate 
dă d-l Dr. Octavian Russu („Albina“). 


© 

A treia expoziţie de copii se ţine anul 
acesta la 14 Octomvrie st, v., în falnica comună 
Poiana. Ni se asigură că poenarii au luat cele 
mai serioase măsuri pentruca noua expoziţie să 
nu lase nimic de dorit... Juriul și numărul mare 
de vizitatori cari vor veni la Poiana cu această 
ocazie, — se aştept la lucruri surprinzătoare de 


aci! Să vedem... 
o 


Reclamă chinezească. Nici fiii împăratului 
ceresc nu se dau în lături din. faţa puterei re- 
clamei. Mai toate ziarele au publicat și publică 
următorul anunţ. Reţetă magică pentru prelun- 
girea vieții! 

Reţeta aceasta a fost transcrisă de un 
mandarin de pe vremea dinastiei Hing. Manda- 
rinul călătorind odată prin munţi, zări o babă 
care urmăreă cu un băț pe un moşneag, care 
fugeă de-i sfârâiau călcâele. 

Mandarinul întrebă pe babă: 

— De ce baţi așa pe bietul 
Baba răspunse: 

— „E nepotul meu, trebue să ştii că eu 
sunt de 630 ani și dânsul de 111 ani. Şi ca să-l 
fac să ia doctoria care mi-a lungit vieaţa, a 
trebuit să-l bat. — Mandarinul scoborând de pe 
cal, şi îngenunchind în faţa celei mai bătrâne 
femei, zise: 

— „Te rog dă-mi mie doctoria asta, 
s'o răspândesc spre binele omenesc. 

Baba îi dădă doctoria, şi din generaţie în 
generație ne-a fost transcrisă și nouă. Doctoria 
aceasta vindecă toate boalele de intestine, de 
piept, reumatismele, slăbirea corpului şi epilepsia. 
Doza e un sfert de dram pe zi. Dacă iei această 
doctorie, după cinci zile simţi o tărie neobişnuită 
în vine, după 10 zile, vei căpătă speranţe ve- 
sele, după 20 zile, vocea ţi se va întări, iar 
după un an părul ţi se va înegri. Tinereţea îți 
va veni pe nesimţite şi vei umblă ca şi cum ai 
sbură. 


moşneag ? 


ca 





„De-l vei lua mereu, nu vei simţi ce-i bă- 
trâneţea.*“ Preţul unui flacon e de 3 5. 3 d, 
adecă 4 franci. 
i o 

0 biografie interesantă. La Pendileto (Ame- 
rica) se află un nepot al celebrei artiste Sarah 
Bernhard. Numele lui e G. Hreables. Din gura 
lui se ştie astăzi adevărata biografie a Sarei 
Bernhard. Ea s'a numit Sarah Hing şi e născută 
pe ţărmul american. Tatăl dânsei Kinglesy Hing, 
de origine ebraică venise din Franţa. Muma îi 
murise şi Sarah Bernhard cu surorile ei plecară 
la o mâtușe a lor, Maria Fierfield din Rochster. 
Dar într'o bună zi Sarah dispări şi nu se mai 
întoarse. Neamurile ei, vreme de treizeci şi nouă 
de ani wau bănuit cine e celebra tragediană, 
până în 1891, când însăşi Sarah Bernardh scrie 
celor două surori ale ei și unui frate. 


o 

Elefantul răsbunător. Intr'o menagerie din 
Coburg câtva timp în urmă, unul din privitori, 
păcălise elefantul dându-i cretă în loc de zăhar. 
Acesta de ciudă măsură întâi pe cel care îl pă- 
călise, apoi întinse trompa şi îi trase peruca ce 
aveă pe cap. Spectatorul văzând cum stau lu- 
crurile o luă la fugă pe stradă, fără multă 
vorbă, pe când lumea toată râdea cu hohote 


sgomotoase. 
o 


„Munca“ e titlul unei reviste apărute de 
curând şi care vreă să îmbrătişeze năzuinţele 
meseriașului nostru. Apare la Sebeşul-săsesc. 


o 
Miss Timble, o frumoasă vânzătoare din- 
trun magazin din New-York, a fost concediată 
din slujbă pe motivul că clienţii in loc să cum- 
pere, întrau în magazin ca s'o admire. 
9 


Casa cea mai mare din lume. In Paris sunt 
case pentru lucrători, supranumite „cazărmi*. 
Dar în Viena, casa ce poartă numele de „Irei- 
haus“, situată în mahalaua „Wieden? le întrece 
în proporţiile ei uriaşe. Treihaus are 13 curţi, 
31 scări, 500 odăi şi adăpostește 2112 persoane, 
din toate clasele societăţii. Un factor anume 
distribue toată ziua scrisorile, ba încă ascultă și 
noaptea pentru vre-o scrisoare rătăcită. 


© 
Călugărițe chinezeşti. Precum la noi sunt 
călugărițele după legea lui Hristos, așa în China 
sunt după legea lui Budha. Mai multe fete sunt 
în China miresele lui Budha decât la noi ale 
lui Hristos. 








Purtarea asta n'am cuvinte s'o calific. 
domnule George? 

Eu tăceam. lar mă întunecasem. 

— Cum şi pe mine eşti supărat? 

Mă duse de braţ până la banca din colţu 
grădinei. 

— Pe mine n'ai de fel dreptul să fii supărat. 

— Nu domnişoară pe dumniata nu sunt 
supărat. 

A tăcut. Mi-a luat mânile şi mi le-a mân- 
găiat, a oftat, a început să-mi neteziască părul, 
să mă mângăe pe obraji. Eu mă uitam la ea 
cu dragoste... mi-se păreă că am lângă mine pe 
soru-sa, pe soru-sa care mă batjocorise ; pe soru-sa 
pe care o uram, O aveam acuma aci lângă mine, 
cu capul pe umărul meu, pe soru-sa fără răutatea 
şi uşurătatea care mă făcuse să indur atâtea. 

M'a întrebat:. Cât mai rămâi la noi, d-le 
George? 

— Chiar mâne vreau să plec, domnişoară. 

— Nu, te rog, așa? mâne seară vreau să-ţi 
spun ceva, tot aici, da? Te rog.... nu pleci, 
singur doară fără părinţi nu poţi plecă. 

E] 


Aşa-i 


+ + 
Nu eră nici o deosebire între ea şi soru-sa, 
acelaș obraz, aceeaș frunte, acelaş chip. .. soru-sa 
în picioare, mai puțin tocmai ceeace nu puteam 
suferi la aceia. Și cu toate astea parcă nici nu 
fusese pentru mine în casă până atunci. Nu 
simţiam nimica pentru ea... nici chiar acuma 





dupăce mă înviorase, îmi întinsese mâna să ies 
din prăpastie cu mângăerile ei. Acuma mai pu- 
tin ca oricând. Nu mă bucurau mângăerile ei, 
fiindcă nu le cerusem, nu mă simţiam fericit 
pentrucă venise lângă mine... fiindcă mă obli- 
gase ea, eu n'o rugasem și nu dorisem. Eram 
nesimtitor şi indiferent ca niciodată. 

Mă cutremuram când mă gândeam că poate 
o să joc eu faţă de ea, rolul pe care îl joacă 
soru-sa faţă de mine. Şi mă învinovăţeam pentru 
asta, vream să-mi impun dragoste, vedeam că 
sunt dator, că-i firesc s'o iubesc, vedeam că su- 
fletele ni se înţeleg şi totuş nu puteam. Erà ceva 
mai presus de mine, mai presus de judecata mea, 
mai presus de simţământul, pe care vream să 
mi-l impun. Mă gândeam la convingerea mea 
că dacă cineva îţi arată o dragoste mare, apoi 
tu eşti dator să ai pentru acel cineva măcar o 
simpatie de prietin. Și pentru această simpatie 
de prietin trebuiă să rămân acolo, trebuia să 
rămân să plătesc de nu alta o datorie de mul- 
ţămire şi de recunoștință. 

Dar vedeam că nu pot, eram slab, eram 
lipsit de voinţă, eram rătăcit... dar nu puteam. 
* $ s 

Mai erau numai câteva zile până să plecăm 
cu toţii. Şi cu toate astea am pretextat că mi-a 
scris un prietin că vine negreşit pe la noi şi că 
pentru aceea trebuiă să mă duc să-l aştept la 
moşie. Şi am plecat înainte. 


A fost cea din urmă și cea mai vinovată 
dovadă de slăbiciune în vremea chinuitei mele 
şederi în Buşteni. Niciodată n'am să mă pot 
iertă pentru asta. G. C. Ionescu. 





Pulbere. 


In natură totul e întreg! — Artiştii mari, 
nu înjumătățese nimic. 


o 
Florile câmpului, cu roauă şi florile gândului, 
cu lacrimi — trăesc. 
o 
Filozofia e cea mai petecită cămage din lume! 
Și totuş, nici o bogăție pământească nu ţine mai 
cald sufletului nostru, de cât acest vestmânt sărac. 





o 
Proștii, se cunosce și prin aceea că ţin mai 
mult la vieață decât ceilalți oameni. 
o 
Lumea inimei, e cea mai încăpătoare. 
o 


Te îndoești de tine, dar nu te vinzi pe tine 
— Krist al cugetării! D. M. 

In ţinutul „Miog-Po* fetele au luat un 
avânt atât de mare peniru călugăriţe, că nu faci 
400 de paşi să nu dai de o mânăstire. Și băr- 
baţii cari vor să se însoare sunt nevoiţi să vină 
în vecinătatea „Gvon-Pinte“. Cât de îngăduitor 
e guvernământul din Ning-Po dar s'au speriat 
de atâtea călugăriţe că ziua fac pe pioasele şi 
o duc în rugăciuni, iar noaptea în petreceri. 
Sa speriat așa de rău că a interzis înfiinţarea 


altor mănăstiri. 
[e] 


De-ale americanilor. Mai deunăzi se prezintă 
la redacţia celui mai mare ziar american un ce- 
titor, pentru o reclamaţie: 

— D-le director revista de astăzi anunţă 
că eu am murit. 

— Şi ce are aface? 

— Dar eu trăese şi sunt acuma în biroul 
dumneavoastră. 

— Pentru? 

— Pentruca să cer rectificarea. 

— Aceasta nu se poate, Doamne fereşte. 
In jurnalul meu nu dau voe să se rectifice nici 
o literă. 

— Dar d-le director, aceasta nu voiu s'o 
recunosc. Eu vă spun că trăesc și voiu cu orice 
chip ca gazeta d-voastră, care a anunţat că am 
murit, și pentrucă n'am murit, să anunţe că 
trăesc. 

— Ei bine, dacă ţii așa de mult, şi eu rec- 
tificări nu mi-e permis să fac în gazeta mea, vei 
fi trecut pe ziua de mâne în rubrica noilor 
născuţi. Eşti mulţumit acuma? 

o 

Raiul pungașilor. După spusele gazetelor 
americane penitenciarul din Massachusets e 
foarte plăcut pungaşilor. Hrana ce se dă se 
compune din: Supă de mere şi de carne, pești 
prăjiţi în unt, pastramă cu cartofi, rosbrat cu 
legume, lapte cu orez şi cu desert, fructe, brânză, 
cafea, şoholată. Pentru distracţia deţinuţilor un 
taraf de lăutari cântă arii alese și trupe de 
actori dau zilnic reprezentații. Și mai toţi deţi- 
nuţii, când ies din închisoare, sunt graşi şi ru- 
meni şi regretă că nu mai sunt în paradisul de 


unde li s'au dat drumul. 
© 


Comorile Şahului. Şahul Persiei își păstrează 
giuvaericalele, a căror valoare echivalează 60 de 
milioane de lei, într'o sală mare aproape de 300 
de picioare pătrate. Coroana persană e în forma 
unui ghiveciu de flori şi are în vârf un rubin de 
mărimea unui ou de găină. Cingătoarea șahului 
e impodobită de pietre preţioase în valoare de 
câteva milioane. Pe o teacă de sabie cel mai 
mic din diamante e de mărimea unei nuci, pe 
cari sunt scrise numele tuturor suveranilor ce-au 
posedat-o până 'n prezent. Mărgăritarele, rubinu- 
rile şi diamanturile se ţin în cutii mari. Mărgă- 
ritarul cel mai mare valorează 10 milioane şi 
jumătate de franci. 

In călătoria sa în Europa şahul n'a luat cu 
dânsul nici una din aceste giuvaericale dar n'a 
uitat nici unul din preţioasele sale talismane. 
Printre acestea se remarcă unul din chilibare de 
care şahul crede că ar puteă să-i destăinuiască 
gândurile negre ale dușmanilor. Un alt talisman 
ar avea puterea, ca pe cel ce-l poartă, să-l facă 
nevăzut, când ar renunţă la orice relaţii cu fe- 
meile, M. S. Șahul nu şa putut ţine încă pre- 
scripțiunea aceasta şi de aceea puterea talisma- 
nului de a-l face nevăzut, n'a reuşit. 


o 

Ce nu știm? Câţi mor pe fiecare an, peste 
tot pământul? O statistică zice că: treizeci şi 
trei de milioane oameni. Pe fiecare zi mor dar 
91,500, în fiecare ceas 37,000 și pe fiecare minut 
62 oameni. In ce priveşte, vârsta când moartea 
îi seceră: la 7 ani un sfert din populaţie; la 17 
ani jumătate. Vârsta de 60 ani, o ajung unul 
la sută. La 500 de oameni, unul abiă trăiește 
90 ani. Și abiă la 10,000 de oameni găseşti 
unul care să fi trăit 100 ani. Şi s'a mai con- 














PARA NOASTRA“ 


statat, că cei însuraţi trăesc mai mult ca ceilalţi. 
Deci, cine vrea să trăiască mult, să se grăbească 


la însurat. 
o 


Testament curios. In anul 1866 un anume 
Samlowsky din Varşovia depuse la bancă 20,000 
lei ruble şi un plic pecetluit care trebuià să se 
deschidă la 16 Iulie 1891. In plicul deschis la 
această dată eră un testament în care Samlowsky 
lăsă cele 20,000 cu procentele lor acelui fiu al 
său care va aveă la ziua deschiderei testamen- 
tului mai mulţi copii de genul masculin. Insă şi 
cei patru fii alui Samlowsky doi erau neinsuraţi 
al treilea aveă patru fete și al patrulea un singur 
fiu. Aşa că toată moştenirea o luă acesta din 
urmă. 


y 


o 


Deșteptător american. De vrei să te deştepţi 
la ora hotărită, ia o lumânare, măsoară exact 
şi dupăce arde un ceas măsoar-o din nou. 

Caleulează până la punctul unde se va topi 
lumânarea ducă va arde atâtea ceasuri câte vrei 
să dormi, găureşte lumânarea în punctul aflat 
şi trece o sfoară. Celalalt capăt al sforii îl treci 
peste un cârlig bătut drept în tavan deasupra 
patului tău şi leagă de sfoară o sticlă cu apă. 


Aprinde lumânarea şi te culcă în voie bună. 
La ora când trebue să te deştepţi, flacăra lu- 
mânării va arde sfoara și în acelaş moment sticla 
cu apă îţi cade în cap şi atunci te deştepţi ime- 
diat. Probează şi vei vedea! 
o 


Banchet de reclamă. Ziarul „Th. Vorlad“ 
din New-York a dat în ziua de 26 Iulie s. n. 
1891 un banchet pentru copii ca să-şi facă re- 
clamă. La acest banchet au participat 6 mii copii. 
Banchetul a avut loc în parcul Madison-Square. 
Cei 6 mii de învitaţi au consumat 40,000 de pră- 
jituri 3000 chlgr. îngheţată şi câteva cară de 
fructe, cea mai mare parte de fragi. După ban- 
chet se deschise un bal. Şi pe când copii jucau, 
redactorii ziarului „Vorlad“ steteau prin colţu- 
rile salonului şi scriau darea de seamă a ban- 
chetului şi a balului. 

In fundul salonului administratorul calculă, 
costul banchetului și ceeace le va produce învi- 
taţia lor. In urma acestui banchet, tirajul s'a urcat 
cu 30,000 exemplare, căci ziarul a câştigat ini- 

mile mamelor cari recunoscătoare că au petrecut 


copii lor, s'au abonat bucuroase. 
o 


Cum devii bogat prin ajutorul cadavrelor. 
Un oarecare Charles Wiliam O., care este astăzi 
în capul a mai multor companii americane de 
drum de fer, proprietar de mine şi de vapoare, 
eră acum vre-o 20 ani, ajutor de farmacist la 
San-Francisco. 

La această epocă Chinezii emigrau în masă 
în capitala Californiei şi cum religiunea lor nu 
le permiteă de a fi înmormântați în alt pământ. 
decât cel chinezesc, după moartea lor sunt tran- 
sportaţi la Canton în cosciuguri grele de plumb și 
de lemn. Acest transport foarte costisitor absorbeă. 
adesea spre marea desperare a moștenitorilor tot 
ceeace răposatul strânsese în timpul anilor cu o 
muncă încăpăţânată. Ajutorul farmacist obser- 
vase aceasta după ce căutase mult timp mijlocul 
ca să găseuscă remediu, avu o idee de geniu. 
El fabrică un lac special pe care îl încercă la 
început pe tot felul de animale moarte. Preparat 
astfel, orice cadavru se păstră cu săptămânile și 
lunile, se uscă, deveneă tare ca peatra și păreă. 
a fi pus într'un înveliș de piele galbenă. 

Charles William obținu un brevet pentru 
lacul său și văpsi cu această substanţă mii de 
chinezi cari luară drumul cantonului. Cosciugu- 
rile făcute foarte costisitor la San-Francisco 
după moda chineză fură părăsite şi preţul călă- 
toriei considerabil micşorat, căci acum se puteă. 
îngrămădi cadavrele unele peste altele în calea 
unui vapor şi aşa soseau în bună pace la Canton 
unde erau inmormântate. 


o 

Nu știm multe lucruri. Depildă: — Intrum 
an pleoapele clipese aproape de patru milioane 
de ori. 

— In laponia, se amendează cetăţeanul al 
cărui câine latră și turbură somnul vecinilor. 

— În Rusia şi în statele unite sunt vre-o 
douăzeci de capele stabilite în vagoane de fier. 
E cultul ambulant, 

— După un medic englez care a făcut 4000 
de observaţiuni conchizătoare, corpul omenesc 
cântăreste mai puţin în Septembrie şi Martie decât 
în lunile calde. 

Banca de asigurare 


„TRANSSYLVANIA“ 


<- din Sibiiu => 
. întemeiată la anul 1868 
în Sibiių, str. Cisnadiei DTr. 5 (edificiile proprii). 
Fonduri de întemeiare şi de rezervă 2.161,399'l cor. 
asigurează în cele mai avantagioase condiţii: 
contra pericolului de incendiu și exploziune, 
edificii de ori-ce fel, mărfuri, mobile, vite, producte economice etc. 
VE asupra vieţii -æa 


înftoate combinaţiile: capitaluri pentru cazul morţii, asigurări de zestre, de copii, de studii, 
rente pe vieaţă etc. 


=== Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 





Valori asigurate contra incendiului : 
95.816.412:— coroane. 


[-+++++++++0+0+4+++0+0++++++ 


Tiparul tipografiei Arhidiecezane în Sibiiu, 








Dela intemeiare s'au solvit:: 
pentru despăgubiri de! incendii 4,484,278:83 coroane, 
pentru:capitaluri asigurate pe vieață 4.028,113:12 coroane. 
Oferte şi orice informaţiuni se pot luă dela: Direcţiune în Sitiiu, str. Cisnădiei Nr. 6, 


stagiu I, curtea I, şi la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 








Capitaluri asigurate asupra vieţii: 
;9.882.454:— coroane, 





© BCUCIuj 








